Projektas

**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL MAITINIMO IR PRAGYVENIMO IŠLAIDŲ DĖL JONIZUOJANČIOSIOS SPINDULIUOTĖS POVEIKIO SKIRTOS AMBULATORINĖS MEDICININĖS REABILITACIJOS METU ASMENIMS, DALYVAVUSIEMS LIKVIDUOJANT ČERNOBYLIO ATOMINĖS ELEKTRINĖS AVARIJOS PADARINIUS, TVARKOS APRAŠO PATVIRTINIMO

2018 m. balandžio 23 d. Nr. 34-1327

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, Lietuvos Respublikos Vyriausybės 1998 m. vasario 18 d. nutarimu Nr. 198 „Dėl vienkartinių kompensacijų ir lengvatų asmenims, patyrusiems žalą likviduojant Černobylio atominės elektrinės avarijos padarinius“, Lazdijų rajono savivaldybės taryba nusprendžia:

Patvirtinti Maitinimo ir pragyvenimo išlaidų dėl jonizuojančiosios spinduliuotės poveikio skirtos ambulatorinės medicininės reabilitacijos metu asmenims, dalyvavusiems likviduojant Černobylio atominės elektrinės avarijos padarinius, tvarkos aprašą (pridedamas).

Savivaldybės meras

Parengė

Rima Šukienė

2018-04-16

PATVIRTINTA

Lazdijų rajono savivaldybės tarybos

2018 m. balandžio d. sprendimu Nr.

**MAITINIMO IR PRAGYVENIMO IŠLAIDŲ DĖL JONIZUOJANČIOSIOS SPINDULIUOTĖS POVEIKIO SKIRTOS AMBULATORINĖS MEDICININĖS REABILITACIJOS METU ASMENIMS, DALYVAVUSIEMS LIKVIDUOJANT ČERNOBYLIO ATOMINĖS ELEKTRINĖS AVARIJOS PADARINIUS,**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Maitinimo ir pragyvenimo išlaidų dėl jonizuojančiosios spinduliuotės poveikio skirtos ambulatorinės medicininės reabilitacijos metu asmenims, dalyvavusiems likviduojant Černobylio atominės elektrinės avarijos padarinius, tvarkos aprašas (toliau – Aprašas) reglamentuoja Maitinimo ir pragyvenimo išlaidų dėl jonizuojančiosios spinduliuotės poveikio skirtos ambulatorinės medicininės reabilitacijos (toliau – reabilitacija) metu asmenims, dalyvavusiems likviduojant Černobylio atominės elektrinės avarijos padarinius (toliau – Asmenys), padengimo tvarką ir sąlygas.

2. Aprašas taikomas Asmenims, kurie Lietuvos Respublikos [gyvenamosios vietos deklaravimo įstatymo](http://www.infolex.lt/ta/80368" \o "Lietuvos Respublikos gyvenamosios vietos deklaravimo įstatymas" \t "_blank) nustatyta tvarka deklaruoja gyvenamąją vietą Lazdijų rajono savivaldybėje arba yra įtraukti į gyvenamosios vietos nedeklaravusių asmenų apskaitą Lazdijų rajono savivaldybėje.

3. Asmenims vieną kartą per metus iš Lazdijų rajono savivaldybės (toliau – Savivaldybė) biudžeto padengiamos iki 18 dienų reabilitacijos metu patiriamos maitinimo ir pragyvenimo išlaidos (toliau – Išlaidos).

4. Šis aprašas parengtas vadovaujantis Lietuvos Respublikos Vyriausybės 1998 m. vasario 18 d. nutarimu Nr. 198 „Dėl vienkartinių kompensacijų ir lengvatų asmenims, patyrusiems žalą likviduojant Černobylio atominės elektrinės avarijos padarinius“ ir kitais Lietuvos Respublikos teisės aktais.

**II SKYRIUS**

**KREIPIMOSI DĖL IŠLAIDŲ PADENGIMO TVARKA**

5. Asmenys, pageidaujantys, kad būtų padengiamos Išlaidos, turi pateikti šiuos dokumentus:

5.1. prašymą dėl Išlaidų padengimo;

5.2. asmens tapatybę patvirtinantį dokumentą (Lietuvos Respublikos pasą, asmens tapatybės kortelę, laikinąjį asmens pažymėjimą arba leidimą nuolat gyventi Lietuvos Respublikoje);

5.3. pažymą apie deklaruotą gyvenamąją vietą arba pažymą, patvirtinančią, kad Asmuo yra įtrauktas į gyvenamosios vietos nedeklaravusių asmenų apskaitą (tik tuo atveju, kai nėra duomenų iš Gyventojų registro tarnybos prie Lietuvos Respublikos vidaus reikalų ministerijos);

2

5.4. Specialistų komisijos ligų sąsajai su dalyvavimu likviduojant Černobylio atominės elektrinės avarijos padarinius nustatyti išvadą;

5.5. dokumentą iš teritorinės ligonių kasos apie kompensuojamas reabilitacijos išlaidas iš Privalomojo sveikatos draudimo fondo lėšų.

5.6. Išlaidas pagrindžiančius dokumentus;

5.7. Neįgalumo ir darbingumo nustatymo tarnybos prie Socialinės apsaugos ir darbo ministerijos išduotą darbingumo lygio pažymą, kurioje darbingumo netekimas susietas su dalyvavimu likviduojant Černobylio atominės elektrinės avarijos padarinius (pripažinti iki 2005 m. liepos 1 d. invalidais Asmenys pateikia invalidumo pažymėjimą).

**III SKYRIUS**

**IŠLAIDŲ PADENGIMO ORGANIZAVIMAS**

6. Asmenų, turinčių teisę į Išlaidų padengimą, prašymai ir dokumentai priimami Savivaldybės administracijos Dokumentų ir informacijos skyriuje.

7. Maitinimo ir pragyvenimo paslaugų teikėją asmuo pasirenka pats.

8. Maksimalus Išlaidų dydis – 22 Eur per dieną.

9. Sprendimą dėl Išlaidų padengimo Asmeniui priima Savivaldybės administracijos direktorius.

10. Apie Išlaidų padengimą Asmenys per 5 darbo dienas nuo sprendimo priėmimo dienos informuojami jų pasirinktu būdu (paštu, telefonu, el. paštu).

**IV SKYRIUS**

**BAIGIAMOSIOS NUOSTATOS**

11. Asmenys yra atsakingi už pateiktos informacijos teisingumą.

12. Jei Asmuo pateikė neteisingus duomenis, reikalingus Išlaidoms padengti, ir dėl to buvo neteisėtai padengtos Išlaidos, jis privalo grąžinti neteisėtai gautas lėšas arba jos bus išieškomos įstatymų nustatyta tvarka.

13. Sprendimai dėl Išlaidų padengimo gali būti skundžiami Lietuvos Respublikos administracinių bylų teisenos įstatymo nustatyta tvarka.

1. **LAZDIJŲ RAJONO SAVIVALDYBĖS TARYBOS SPRENDIMO „DĖL MAITINIMO IR PRAGYVENIMO IŠLAIDŲ DĖL JONIZUOJANČIOSIOS SPINDULIUOTĖS POVEIKIO SKIRTOS AMBULATORINĖS MEDICININĖS REABILITACIJOS METU ASMENIMS, DALYVAVUSIEMS LIKVIDUOJANT ČERNOBYLIO ATOMINĖS ELEKTRINĖS AVARIJOS PADARINIUS, TVARKOS APRAŠO PATVIRTINIMO“ PROJEKTO**

**AIŠKINAMASIS RAŠTAS**

2018-04-16

# Lazdijų rajono savivaldybės tarybos sprendimo „Dėl maitinimo ir pragyvenimo išlaidų dėl jonizuojančiosios spinduliuotės poveikio skirtos ambulatorinės medicininės reabilitacijos metu asmenims, dalyvavusiems likviduojant Černobylio atominės elektrinės avarijos padarinius, tvarkos aprašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi bei Lietuvos Respublikos Vyriausybės 1998 m. vasario 18 d. nutarimu Nr. 198 „Dėl vienkartinių kompensacijų ir lengvatų asmenims, patyrusiems žalą likviduojant Černobylio atominės elektrinės avarijos padarinius“.

Lietuvos Respublikos Vyriausybės 1998 m. vasario 18 d. nutarimo Nr. 198 „Dėl vienkartinių kompensacijų ir lengvatų asmenims, patyrusiems žalą likviduojant Černobylio atominės elektrinės avarijos padarinius“ 3.5 papunktyje sakoma, kad „savivaldybės iš savo biudžetų lėšų kartą per metus gali padengti 18 dienų maitinimo ir pragyvenimo išlaidas dėl jonizuojančiosios spinduliuotės poveikio skirtos ambulatorinės medicininės reabilitacijos metu asmenims, dalyvavusiems likviduojant Černobylio atominės elektrinės avarijos padarinius, jiems pateikus Specialistų komisijos išvadą“.

Šio sprendimo projekto tikslas – reglamentuoti Maitinimo ir pragyvenimo išlaidų dėl jonizuojančiosios spinduliuotės poveikio skirtos ambulatorinės medicininės reabilitacijos metu asmenims, dalyvavusiems likviduojant Černobylio atominės elektrinės avarijos padarinius, tvarką.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Priėmus sprendimo projektą, kitų teisės aktų keisti nereikės.

Sprendimo projektą parengė Lazdijų rajono savivaldybės administracijos Socialinės paramos skyriaus vedėja Lina Margelienė.

##### Socialinės paramos skyriaus vedėja Lina Margelienė

##### 